Nr. L 85/62 De Europæiske Fællesskabers Tidende 27. 3. 97 KOMMISSIONENS FORORDNING (EF) Nr. 573/97 af 26. marts 1997 om ændring af forordning (EF) nr. 1382/96 om åbning og forvaltning af et told- kontingent for indførsel af frosset oksekød bestemt til forarbejdning KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT ()), særlig artikel 1, stk. 1, og ud fra følgende betragtninger: I henhold til Kommissionens forordning (EF) nr. 1382/ 96 (?) åbnes for perioden 1. juli 1996 til 30. juni 1997 et toldkontingent på 50 700 tons frosset oksekød bestemt til forarbejdning; efter afslutningen af forhandlingerne i henhold til artikel XXIV, stk. 6, i GATT, som har virk- ning fra 1. januar 1996, bør denne mængde forhøjes med de nævnte 350 tons, som endnu ikke er taget i betragt- ning; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Oksekød — UDSTEDT FØLGENDE FORORDNING: Artikel 1 I artikel 1 i forordning (EF) nr. 1382/96 indsættes følgende som stk. 2a: »2a) En supplerende mængde på 350 tons frosset oksekød, udtrykt i ikke udbenet kød, lægges til den i stk. I nævnte mængde. Denne mængde fordeles efter bestemmelserne i artikel 6.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. marts 1997. () EFT nr. L 146 af 20. 6. 1996, s. 1. () EFT nr. L 179 af 18. 7. 1996, s. 12. På Kommissionens vegne Franz FISCHLER Medlem af Kommissionen